pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ยอดลงทะเบียนโครงการบ้านล้านหลัง ระยะที่ 2 เพียง 7 ชั่วโมงแรก ทะลุ 12,890 ราย วงเงินสินเชื่อ 15,468 ล้านบาท
วันศุกร์ที่ 10 กันยายน 2564
ยอดลงทะเบียนโครงการบ้านล้านหลัง ระยะที่ 2 เพียง 7 ชั่วโมงแรก  ทะลุ 12,890 ราย วงเงินสินเชื่อ 15,468 ล้านบาท
ธอส.เปิดลงทะเบียนโครงการสินเชื่อเพื่อที่อยู่อาศัย (โครงการบ้านล้านหลังระยะที่ 2) วันแรก ตั้งแต่เวลา 9.00-16.00 น. มีจํานวนผู้ลงทะเบียนแล้วกว่า 12,890 ราย คิดเป็นวงเงินสินเชื่อ 15,468 ล้านบาท และมีลูกค้าที่เอกสารพร้อมยื่นคําขอกู้แล้วกว่า 1,000 ล้านบาท
ธนาคารอาคารสงเคราะห์ เปิดลงทะเบียนโครงการสินเชื่อเพื่อที่อยู่อาศัย (โครงการบ้านล้านหลังระยะที่ 2) วันแรก ได้รับความสนใจจากผู้ที่ต้องการ บ้านใหม่ บ้านมือสอง และทรัพย์ NPA ของ ธอส. ในระดับราคาไม่เกิน 1,200,000 บาท เข้ามาลงทะเบียนผ่าน Application : GHB ALL เพื่อรับรหัสเข้าร่วมโครงการเป็นจํานวนมาก โดยตั้งแต่เวลา 9.00-16.00 น. มีจํานวนผู้ลงทะเบียนแล้วกว่า 12,890 ราย คิดเป็นวงเงินสินเชื่อ 15,468 ล้านบาท และมีลูกค้าที่เอกสารพร้อมยื่นคําขอกู้แล้วกว่า 1,000 ล้านบาท
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า หลังจากคณะรัฐมนตรี (ครม.) เมื่อวันที่ 7 กันยายน 2564 มีมติเห็นชอบให้ ธอส. สานต่อโครงการสินเชื่อเพื่อที่อยู่อาศัยแห่งรัฐ (โครงการบ้านล้านหลัง ระยะที่ 2) อัตราดอกเบี้ยคงที่ 1.99% นาน 4 ปีแรก เงินงวดคงที่ 84 งวดแรก ( 7 ปี ) ภายใต้กรอบวงเงินรวม 20,000 ล้านบาท เพื่อช่วยเหลือประชาชน โดยเฉพาะผู้มีรายได้น้อยที่ไม่สามารถเข้าถึงสินเชื่อในระบบสถาบันการเงิน ผู้ที่เริ่มต้นทํางานเพื่อสร้างครอบครัว และผู้สูงอายุ ให้มีที่อาศัยเป็นของตนเองในระดับราคาซื้อ-ขายไม่เกิน 1,200,000 บาท โดยวันนี้ (10 กันยายน 2564) ธอส. ได้เปิดให้ลูกค้าลงทะเบียนผ่าน Mobile Application : GHB ALL เพื่อรับรหัสสําหรับเข้าร่วมโครงการทาง GHB Buddy บน Application Line ตั้งแต่เวลา 9.00 น.เป็นต้นมา ผลปรากฏว่า ณ เวลา 16.00 น. มีลูกค้าให้ความสนใจลงทะเบียนเข้าร่วมโครงการแล้วกว่า 12,890 ราย คิดเป็นวงเงินสินเชื่อ 15,468 ล้านบาท และมีลูกค้าที่เตรียมเอกสารพร้อมยื่นกู้ในวันแรกที่สาขาทั่วประเทศคิดเป็นวงเงินสินเชื่อรวมกว่า 1,000 ล้านบาท
สําหรับลูกค้าที่สนใจเข้าร่วมโครงการบ้านล้านหลัง ระยะที่ 2 เพื่อซื้อบ้าน หรือห้องชุด ทั้งที่เป็นที่อยู่อาศัยใหม่ของผู้ประกอบการอสังหาริมทรัพย์บ้านมือสอง และทรัพย์ NPA ของ ธอส. เพื่อปลูกสร้าง และซื้ออุปกรณ์หรือสิ่งอํานวยความสะดวกในการอยู่อาศัยพร้อมซื้อบ้านหรือห้องชุด สามารถรับรหัสเข้าร่วมโครงการได้เพียงดาวน์โหลด Mobile Application : GHB ALLและกดลงทะเบียนเพื่อรับรหัสเข้าร่วมโครงการ เมื่อทําตามขั้นตอนครบถ้วนแล้วลูกค้าจะได้รับรหัสตัวเลข 6 ตัวทาง GHB Buddy บน Application Line เพื่อนํามาแสดงในการยื่นขอสินเชื่อตั้งแต่วันศุกร์ที่ 10 กันยายน 2564 เป็นต้นไป และทํานิติกรรมได้ภายในวันที่ 30 ธันวาคม 2566 หรือ ก่อนเต็มกรอบวงเงินของโครงการ สอบถามรายละเอียดเพิ่มเติมได้ที่ ธอส. ทุกสาขาทั่วประเทศ หรือ ศูนย์ลูกค้าสัมพันธ์ (Call Center) โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข้อมูลข่าวสารได้ที่ Application: GHB ALL และ www.ghbank.co.th
รัฐบาลไทย-ข่าวทำเนียบรัฐบาล-Cabinet acknowledges Thailand’s improvement in IMD competitiveness ranking
วันพุธที่ 23 มิถุนายน 2564
Cabinet acknowledges Thailand’s improvement in IMD competitiveness ranking
Cabinet acknowledges Thailand’s improvement in IMD competitiveness ranking
June 22, 2021, at the Government House, following the weekly cabinet meeting, Government Spokesperson Anucha Burapachaisri disclosed that the cabinet acknowledged Thailand’s rank in the 2021 World Competitiveness Rankings, announced by IMD World Competitiveness Center on June 17, 2021, which is up one rank to 28th, out of 64 economies. This year, as a result of the ongoing COVID-19 pandemic, average total score of all the 64 economies significantly dropped from 71.82 in 2020 to 63.99 in 2021. As for Thailand, although the total score has decreased comparing to that of the previous year (75.39), it is still above the average at 72.52. With this, Thailand remains 3rd in ranking among the 5 ASEAN countries as follows: 1st Singapore (down 4 notches to 5th), 2nd Malaysia (up 2 notches to 25th), 3rd Thailand, 4th Indonesia (up 3 notches to 37th), and 5th the Philippines (down 7 notches to 52nd).
Under IMD’s world competitiveness index, Thailand performed better in 3 competitiveness landscapes, namely, 1) Government Efficiency (up 3 notches) with the transparency of government policy, and legal and regulatory framework which encourages the competitiveness of enterprises; 2) Business Efficiency (up 2 notches), due to the effort of the Government and business sector to sustain employment and promote personnel development; 3) Infrastructure (up 1 notch), with the Government’s continued investment in large-scale infrastructure projects.
However, the country’s economic performance factor has declined by 7 notches. COVID-19, and economic slowdown have negatively attributed to the indicators related to import and export and inward foreign investment, among others. The criterion on tourism receipts has also significantly declined due to the prolonged pandemic.
According to the Government Spokesperson, the Prime Minister has made an order for all Government agencies to expedite improvement of their database to reflect actual development situation. They are also urged to create awareness and understanding of business and people sectors, and drive forward public investment in physical, scientific and digital infrastructure in a bid to improve Thailand’s competitiveness rank in an effective and steady manner. Public healthcare system must also be improved to prepare for possible new and re-emerging infectious diseases. Office of National Economic and Social Development Council will host joint meetings between public and private sectors to brainstorm on and determine tangible measures that will push forward plans and projects for the improvement of the country’s competitiveness rank.
รัฐบาลไทย-ข่าวทำเนียบรัฐบาล-Thailand to export rice to Iraq for the first time in 7 years
วันพุธที่ 4 สิงหาคม 2564
Thailand to export rice to Iraq for the first time in 7 years
Thailand to export rice to Iraq for the first time in 7 years
Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-chawaspleased to bereported on theplannedexport of 44,000 tons of Thai rice toIraq for the first time in 7 years.The Government stands ready tosupportexporterstoopenmore marketsfor Thai ricein addition totheexisting markets (premium/general/niche markets). This export activity would boost confidence of Thai rice among the Iraqis,and benefittheThai farmers.
According to the Government Spokesperson,44,000 tons of100% whitericewill be dispatched in the middle of August, the first lot to Iraq in 7 yearssincethe country’s suspension ofrice import from Thailand.It is expected that Thai rice exportersbe able tocontinue toexport rice to Iraq.The Government commits to provide continuous supporttoincreaseThai agricultural productexport to other Asian countries, the Middle East, and other continents. The Prime Minister also enjoined Ministry of Commerce topromote Thai rice and other agricultural products in a bid to increase global market share and toreplace the slowdown in domestic consumptionas a result ofthe economicand COVID-19 crisis.
รัฐบาลไทย-ข่าวทำเนียบรัฐบาล-“มหาดไทย” ยกระดับรับมือโควิดหลังสงกรานต์ทั่วประเทศ แนะ ปชช. เฝ้าระวัง - ตรวจ ATK - ฉีดวัคซีนเข็มกระตุ้น
วันจันทร์ที่ 18 เมษายน 2565
“มหาดไทย” ยกระดับรับมือโควิดหลังสงกรานต์ทั่วประเทศ แนะ ปชช. เฝ้าระวัง - ตรวจ ATK - ฉีดวัคซีนเข็มกระตุ้น
.....
กระทรวงมหาดไทย แจ้งผู้ว่าราชการจังหวัดทุกจังหวัดเตรียมพร้อมมาตรการเฝ้าระวังและป้องกันการแพร่ระบาดของโรคโควิด-19 หลังเทศกาลสงกรานต์ 2565 ที่ประชาชนได้มีการรวมกลุ่มและอาจเกิดการระบาดของโรคโควิด-19 ได้ พร้อมเน้นย้ําให้ประชาชนระมัดระวังตนเอง ปฏิบัติตามหลัก Universal Prevention เพื่อความปลอดภัยของตนเองและครอบครัว
.
โดยขอให้ กทม. และทุกจังหวัดดําเนินการ ดังนี้
1.ประชาสัมพันธ์ขอความร่วมมือทุกภาคส่วน ให้ทุกคนที่ร่วมกิจกรรมและเดินทางในช่วงสงกรานต์ เฝ้าระวังสังเกตอาการของตนเองและครอบครัว 7 - 10 วัน และปฏิบัติตามมาตรการ DMHTA อย่างเคร่งครัด หากมีอาการหรือมีความเสี่ยงต้องตรวจด้วย ATK ทันที รวมถึงอาจใช้มาตรการ Work From Home
2.จัดบริการตรวจ ATK ให้ประชาชนอย่างทั่วถึง สะดวก รวดเร็ว
3.ยกระดับแผนการเตรียมความพร้อมรองรับผู้ป่วยติดเชื้อโรคโควิด-19 ระดับต่าง ๆ ให้สามารถอํานวยความสะดวกประชาชนได้อย่างมีประสิทธิภาพ ทั้งการรับแจ้ง การคัดกรอง การบริหารจัดการการรักษาที่บ้าน ชุมชน รพ. ระดับต่าง ๆ
4.รณรงค์ให้กลุ่มเสี่ยง 608 ได้แก่ ผู้สูงอายุ 60 ปีขึ้นไป/ ผู้มีโรคประจําตัวใน 7 กลุ่ม/ หญิงตั้งครรภ์ ระมัดระวังตนเองและรับการฉีดวัคซีนเข็มกระตุ้นอย่างต่อเนื่อง
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมต.อนุชา ลงพื้นที่สุโขทัยเปิดโครงการไกล่เกลี่ยหนี้สินฯ ชื่นชมสมาชิกกองทุนหมู่บ้านมีความเข้มแข็ง ยกเป็นต้นแบบกองทุนประสบความสำเร็จ
วันเสาร์ที่ 30 เมษายน 2565
รมต.อนุชา ลงพื้นที่สุโขทัยเปิดโครงการไกล่เกลี่ยหนี้สินฯ ชื่นชมสมาชิกกองทุนหมู่บ้านมีความเข้มแข็ง ยกเป็นต้นแบบกองทุนประสบความสําเร็จ
รัฐมนตรีประจําสํานักนายกรัฐมนตรี นายอนุชา ลงพื้นที่สุโขทัยเปิดโครงการไกล่เกลี่ยหนี้สินฯ ชื่นชมสมาชิกกองทุนหมู่บ้านมีความเข้มแข็ง ยกเป็นต้นแบบกองทุนประสบความสําเร็จ
วันนี้(30เมษายน2565)เวลา10.00น.ณเทิดไทฟาร์มต.วังใหญ่อ.ศรีสําโรงจ.สุโขทัยนายอนุชานาคาศัยรัฐมนตรีประจําสํานักนายกรัฐมนตรีเป็นประธานเปิดโครงการไกล่เกลี่ยหนี้สินหาช่องทางทํากินขจัดสิ้นความยากจนภายใต้การดําเนินงานของกองทุนหมู่บ้านและชุมชนเมืองพื้นที่ต้นแบบ(จังหวัดสุโขทัย)โดยมีนายสมศักดิ์เทพสุทินรัฐมนตรีว่าการกระทรวงยุติธรรมกล่าวรายงานวัตถุประสงค์โครงการและมีนางพรรณศิริกุลนาถศิรินายชูศักดิ์คีรีมาศทองสมาชิกสภาผู้แทนราษฎรจ.สุโขทัย นายภูดิทอินสุวรรณ์สมาชิกสภาผู้แทนราษฎรจ.พิจิตรนายวิรุฬพรรณเทวีผู้ว่าราชการจังหวัดสุโขทัยนายเบญจพลนาคประเสริฐผู้อํานวยการสํานักงานกองทุนหมู่บ้านและชุมชนเมืองแห่งชาติผู้บริหารส่วนท้องถิ่นประชาชนเข้าร่วม
นายสมศักดิ์เทพสุทินรัฐมนตรีว่าการกระทรวงยุติธรรมกล่าวว่าโครงการไกล่เกลี่ยหนี้สินหาช่องทางทํากินขจัดสิ้นความยากจนภายใต้การดําเนินงานของกองทุนหมู่บ้านและชุมชนเมืองพื้นที่ต้นแบบจังหวัดสุโขทัยมุ่งหวังให้สมาชิกสมาชิกและประชาชนได้รับประโยชน์จากโครงการอย่างแท้จริงซึ่งกรมคุ้มครองสิทธิและเสรีภาพกรมบังคับคดีกระทรวงยุติธรรมร่วมกับองค์การบริหารส่วนจังหวัดสุโขทัยได้เข้ามามีส่วนสําคัญในการขับเคลื่อนโครงการให้เป็นผลสําเร็จทั้งการให้ความช่วยเหลือให้ความรู้ความเข้าใจในการไกล่เกลี่ยข้อพิพาทไกล่เกลี่ยหนี้สินก่อนฟ้องหรือหลังฟ้องและอํานวยความสะดวกทุกด้านทําให้ประชาชนคลายกังวลรู้สึกอุ่นใจและมีชีวิตความเป็นอยู่ที่ดีขึ้น
นายอนุชานาคาศัยรัฐมนตรีประจําสํานักนายกรัฐมนตรีกล่าวว่าจากสถานการณ์การแพร่ระบาดของโรคโควิด-19ส่งผลต่อภาวะทางเศรษฐกิจประชาชนในระดับฐานรากรวมถึงครัวเรือนของสมาชิกกองทุนหมู่บ้านฯได้รับผลกระทบไม่ว่าจะเป็นเรื่องการประกอบอาชีพมีรายได้ลดน้อยลงค่าใช้จ่ายมากขึ้นกองทุนหมู่บ้านบางแห่ง เกิดการฟ้องร้องดําเนินคดีกับกรรมการกองทุนหรือดําเนินคดีกับสมาชิกหรือบางแห่งก็อาจถึงขั้นบังคับคดียึดทรัพย์สินของกรรมการกองทุนหรือสมาชิกกองทุนส่งผลให้ได้รับความเดือดร้อนโครงการไกล่เกลี่ยหนี้สินฯภายใต้การดําเนินงานของกองทุนหมู่บ้านและชุมชนเมืองจะช่วยให้สมาชิกและประชาชนได้รับการช่วยเหลือบรรเทาความเดือดร้อนในด้านต่างๆทําให้สมาชิกสามารถประกอบอาชีพต่อไปได้
นายอนุชาฯกล่าวต่อไปว่าจังหวัดสุโขทัยมีข้อร้องเรียนด้านการดําเนินงานกองทุนหมู่บ้านในช่วง2ปีที่ผ่านมาจํานวน7กองทุนคิดเป็นร้อยละ0.81จากจํานวน864กองทุนซึ่งถือว่าเป็นตัวเลขที่น้อยมากสะท้อนให้เห็นถึงความร่วมมือและความตั้งใจของประชาชนในการขับเคลื่อนกองทุนใหัประสบความสําเร็จเกิดประโยชน์อย่างแท้จริงต่อสมาชิกเป็นต้นแบบของความเข้มแข็งในระดับหมู่บ้าน/ชุมชนที่ยั่งยืนอย่างแท้จริงตามนโยบายของรัฐบาลที่มุ่งหวังให้สมาชิกและประชาชนได้รับโอกาสในการพัฒนาด้านคุณภาพชีวิตความเป็นอยู่ที่ดีเพราะเมื่อทุกหมู่บ้านมีความเข้มแข็งสามารถเป็นกลไกหลักในการพัฒนาหมู่บ้านให้พึ่งพาตนเองได้สมาชิกและประชาชนในหมู่บ้านก็มีคุณภาพชีวิตที่ดีขึ้นได้เศรษฐกิจของประเทศก็จะดีขึ้นด้วย
--------------------------------
รัฐบาลไทย-ข่าวทำเนียบรัฐบาล-โฆษกรัฐบาล เผย "นายกฯ" พอใจตัวเลขผู้ติดเชื้อโควิด-19 รายใหม่ในไทย ต่ำกว่าหมื่น ลดลงมาอยู่หลักพัน ติดต่อกัน 5 วันต่อเนื่อง
วันศุกร์ที่ 6 พฤษภาคม 2565
โฆษกรัฐบาล เผย "นายกฯ" พอใจตัวเลขผู้ติดเชื้อโควิด-19 รายใหม่ในไทย ต่ํากว่าหมื่น ลดลงมาอยู่หลักพัน ติดต่อกัน 5 วันต่อเนื่อง
โฆษกรัฐบาล เผย "นายกฯ" พอใจตัวเลขผู้ติดเชื้อโควิด-19 รายใหม่ในไทย ต่ํากว่าหมื่น ลดลงมาอยู่หลักพัน ติดต่อกัน 5 วันต่อเนื่อง มอบหมาย สธ. ติดตามและเฝ้าระวังการกลายพันธุ์ย่อยในต่างประเทศ พบผู้ติดเชื้อรายใหม่วันนี้  7,705 ราย
วันนี้ (6 พ.ค.65) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมและขอบคุณประชาชนทุกภาคส่วนที่ร่วมกันปฏิบัติตามมาตรการด้านสาธารสุขจนส่งผลให้ตัวเลขผู้ติดติดเชื้อไวรัสโคโรนา 2019 (โควิด - 19) ของประเทศไทยลดลงมาอยู่ในหลักพันติดต่อกัน 5 วันแล้ว ซึ่งขณะนี้สถานการณ์เริ่มทรงตัว และมีการดูแลรักษาที่บ้าน (Home Isolation) มากขึ้นทําให้หลายสถานพยาบาลมีการปรับลดการดูแลผู้ป่วยโควิด - 19 ในสถานพยาบาลลง และกลับมารักษาผู้ป่วยโรคอื่น ๆ รวมถึงทําการรักษาผ่าตัดเพิ่มมากขึ้น โดยอยู่ภายใต้เงื่อนไขที่ไม่มีการระบาดของโรคโควิด – 19 ที่รุนแรง อย่างไรก็ตามยังขอให้ประชาชนทุกคนร่วมมือกันปฏิบัติตามมาตรการด้านสาธารณสุขในการป้องกันการติดโรคโควิด-19 แบบครอบจักรวาล (Universal Prevention) อย่างเคร่งครัดต่อไปเพื่อทําให้ตัวเลขผู้ติดเชื่อลดลงอีก ทั้งนี้ ได้มอบหมายกระทรวงสาธารณสุขเฝ้าติดตามสถานการณ์โควิด - 19 อย่างต่อเนื่อง เนื่องจากเริ่มมีการตรวจพบเชื้อโควิด - 19 กลายพันธุ์สายพันธุ์ย่อยในบางประเทศ เพื่อเตรียมความพร้อมรับมือให้ทันกับสถานการณ์ที่เกิดขึ้น
สําหรับสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ในประเทศไทยวันนี้ (6 พฤษภาคม 2565) พบมีผู้ติดเชื้อรายใหม่จํานวน รวม 7,705 ราย จําแนกเป็น ผู้ป่วยจากในประเทศ 7,695 ราย และผู้ป่วยมาจากต่างประเทศ 62 ราย รวมผู้ป่วยสะสม 2,084,884 ราย (ตั้งแต่ 1 มกราคม 2565) ขณะที่หายป่วยกลับบ้าน 11,252 ราย รวมหายป่วยสะสม 2,013,177 ราย (ตั้งแต่ 1 มกราคม 2565) โดยมีที่ผู้ป่วยกําลังรักษา 97,672 ราย และเสียชีวิต 62 ราย ทั้งนี้จํานวนผู้ป่วยปอดอักเสบรักษาตัวอยู่ในโรงพยาบาล 1,622 ราย เฉลี่ยจังหวัดละ 21 ราย อัตราครองเตียง ร้อยละ 20.1
ส่วนยอดสะสมการฉีดวัคซีนโควิด - 19 ตั้งแต่วันที่ 28 ก.พ. 2564 - 4 พ.ค. 2565 รวมทั้งสิ้น 134,157,571 โดส (ซึ่งรวมยอดสะสมการให้บริการฉีดวัคซีนโควิด - 19 แก่กลุ่มเด็กอายุ 5 - 11 ปี ตั้งแต่วันที่ 1 ก.พ. - 4 พ.ค. 2565 จํานวน 3,447,975 โดส) จําแนกเป็นผู้ที่ได้รับวัคซีนเข็มที่ 1 จํานวน 56,340,162 โดส วัคซีนเข็มที่ 2 จํานวน 51,440,380 โดส วัคซีนเข็มที่ 3 จํานวน 23,611,194 โดส และวัคซีนเข็มที่ 4 จํานวน 2,765,835 โดส
----------------
รัฐบาลไทย-ข่าวทำเนียบรัฐบาล-กรมควบคุมโรค แนะเคร่งครัดใส่แมสก์ 2 ชั้น เข้าแหล่งชุมชน
วันพุธที่ 4 สิงหาคม 2564
กรมควบคุมโรค แนะเคร่งครัดใส่แมสก์ 2 ชั้น เข้าแหล่งชุมชน
....
ข้อมูลจากกรมควบคุมโรค พบว่า ปัจจุบันการติดเชื้อโควิด-19 มาจากการแพร่ระบาดของเชื้อ 2 สายพันธุ์หลัก คือ สายพันธุ์เดลตา ร้อยละ 69.1 ส่วนสายพันธุ์อัลฟา ร้อยละ 28.2 ซึ่งเชื้อไวรัสนี้ติดต่อได้ง่ายและรวดเร็ว การใส่หน้ากากอนามัย 100% จะช่วยลดการแพร่เชื้อและป้องกันการรับเชื้อได้เป็นอย่างดี
.
โดยช่วงนี้ขอให้เพิ่มความความระมัดระวังมากเป็นพิเศษ ต้องสวมหน้ากากตลอดเวลา ทั้งขณะอยู่ในบ้านและนอกบ้าน
ซึ่งในบ้านเป็นพื้นที่ปิด สามารถใส่หน้ากากผ้าหรือหน้ากากอนามัย 1 ชั้นก็เพียงพอ แต่หากต้องไปในแหล่งชุมชน เช่น ตลาดสด ตลาดนัด ซูเปอร์มาร์เก็ต ขอให้ใส่ 2 ชั้น โดยใส่หน้ากากทางการแพทย์ไว้ด้านใน และสวมหน้ากากผ้าไว้ด้านนอก จะช่วยเพิ่มประสิทธิภาพและป้องกันเชื้อได้ดียิ่งขึ้น
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กรมทางหลวง กระทรวงคมนาคม เตรียมก่อสร้างสะพานเชื่อมมอเตอร์เวย์ สายบางปะอิน - นครราชสีมา
วันอังคารที่ 3 สิงหาคม 2564
กรมทางหลวง กระทรวงคมนาคม เตรียมก่อสร้างสะพานเชื่อมมอเตอร์เวย์ สายบางปะอิน - นครราชสีมา
เพื่อให้ผู้ใช้ทางเดินทางเข้าสู่ตัวเมืองนครราชสีมาได้อย่างสะดวกรวดเร็ว คาดลงนามสัญญาก่อสร้างภายในเดือนสิงหาคม 2564
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า กรมทางหลวง (ทล.) จะเริ่มดําเนินการก่อสร้างทางแยกต่างระดับเชื่อมทางหลวงพิเศษระหว่างเมือง สายบางปะอิน - นครราชสีมา กับทางหลวงชนบทหมายเลข นม.1120 (ถนนสุรนารี 2) จังหวัดนครราชสีมา โดยเป็นโครงการที่มีการบูรณาการระหว่างหน่วยงานภาครัฐในการนําพื้นที่เขตทางของ ทล. และกรมทางหลวงชนบท มาพัฒนาก่อสร้างสะพานข้ามแยก เพื่อเพิ่มประสิทธิภาพของการจราจรและอํานวยความสะดวกแก่ผู้ใช้ทาง จากทางหลวงพิเศษระหว่างเมืองเข้าสู่ถนนสุรนารี 2 ซึ่งเป็นไปตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ซึ่งผู้ใช้ทางจะได้รับความสะดวกโดยไม่ต้องไปใช้จุดกลับรถระดับพื้นบน ทางหลวงหมายเลข 204 ที่มีปริมาณการจราจรค่อนข้างหนาแน่น
สําหรับรูปแบบโครงการเป็นสะพานคอนกรีตอัดแรงชนิดรูปกล่องชื้นส่วนสําเร็จรูป (Precast Segment Box Girder) จํานวน 1 แห่ง ขนาด 1 ช่องจราจร ความกว้าง 6 เมตร ความยาวสะพาน 1,037 เมตร ใช้การติดตั้งแบบคานยื่นสมดุล (Balance Cantilever) ในการลดระยะเวลาและผลกระทบระหว่างการก่อสร้าง พร้อมปรับปรุงรูปแบบกําแพงคอนกรีต เพื่อช่วยป้องกันไม่ให้รถยนต์ตกจากสะพานบริเวณช่วงทางโค้ง โดย ทล.จะลงนามสัญญาก่อสร้างภายในเดือนสิงหาคม 2564 ใช้ระยะเวลาก่อสร้างประมาณ 840 วัน มูลค่าการก่อสร้าง 400 ล้านบาท
อธิบดีกรมทางหลวง กล่าวเพิ่มเติมว่า โครงการทางหลวงพิเศษหมายเลข 6 สายบางปะอิน - นครราชสีมา จํานวน 40 ตอน ระยะทาง 196 กิโลเมตร ปัจจุบันอยู่ระหว่างการก่อสร้าง คาดว่าจะเปิดใช้งานเต็มรูปแบบได้ในปี 2566 ซึ่งเมื่อโครงการแล้วเสร็จจะช่วยแก้ไขปัญหาการจราจรติดขัดบนถนนมิตรภาพที่มีปริมาณการจราจรหนาแน่น ส่งผลให้ผู้ใช้ทางสามารถเดินทางได้สะดวก รวดเร็ว และปลอดภัยอีกด้วย
ทั้งนี้ หากประชาชนผู้ใช้ทางต้องการสอบถามข้อมูลเพิ่มเติมสามารถสอบถามได้ที่สายด่วนกรมทางหลวง 1586 (โทรฟรี 24 ชั่วโมง) หรือสํานักสํารวจและออกแบบ กรมทางหลวง โทร. 0 2354 1026
รัฐบาลไทย-ข่าวทำเนียบรัฐบาล-นายกฯ ปลื้ม 5 รพ.รัฐ ติดอันดับ ดีที่สุดในโลก สะท้อนคุณภาพสาธารณสุขไทย ย้ำ มุ่งสู่ Medical Hub
วันอาทิตย์ที่ 13 มีนาคม 2565
นายกฯ ปลื้ม 5 รพ.รัฐ ติดอันดับ ดีที่สุดในโลก สะท้อนคุณภาพสาธารณสุขไทย ย้ํา มุ่งสู่ Medical Hub
นายกฯ ปลื้ม 5 รพ.รัฐ ติดอันดับ ดีที่สุดในโลก สะท้อนคุณภาพสาธารณสุขไทย ย้ํา มุ่งสู่ Medical Hub
วันที่ 13 มี.ค.65 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม แสดงความยินดี ที่ 5 โรงพยาบาลในสังกัดกระทรวงสาธารณสุข ได้รับการจัดอันดับให้เป็นโรงพยาบาลที่ดีที่สุดในโลก ประจําปี 2565 หรือ The World's Best Hospitals 2022 จากนิตยสารข่าวรายสัปดาห์ของสหรัฐอเมริกา “Newsweek” ซึ่งในประเทศไทย มีโรงพยาบาลที่ได้รับการจัดอันดับทั้งสิ้น 30 แห่ง มีโรงพยาบาลในสังกัดกระทรวงสาธารณสุขติดอันดับ 5 แห่ง ประกอบด้วย โรงพยาบาลราชวิถี อันดับที่ 11 คะแนน 75.04% โรงพยาบาลขอนแก่น อันดับที่ 24 คะแนน 74.25% โรงพยาบาลพุทธชินราช พิษณุโลก อันดับที่ 25 คะแนน 74.19% โรงพยาบาลสงขลา อันดับที่ 28 คะแนน 74.09% และโรงพยาบาลหาดใหญ่ จ.สงขลา อันดับที่ 29 คะแนน 74.03%
น.ส.ไตรศุลี กล่าวว่า สําหรับการจัดอันดับดังกล่าว พิจารณาคัดเลือกจากปัจจัยเปรียบเทียบ เช่น มาตรฐานการครองชีพ ความพร้อมของข้อมูล ตลอดจนผลการสํารวจประสบการณ์และความพึงพอใจของผู้ป่วยในการเข้ารับการรักษา คุณภาพการดูแลรักษาเฉพาะทาง มาตรการด้านสุขอนามัย ความปลอดภัยของผู้ป่วย และจํานวนผู้ป่วยต่อแพทย์และพยาบาล เป็นต้น โดยการประเมินและจัดอันดับนี้ สะท้อนว่า โรงพยาบาลสังกัดกระทรวงสาธารณสุขมีศักยภาพและคุณภาพในการให้บริการ ทั้งในสายตาของผู้เชี่ยวชาญทางการแพทย์และประชาชนผู้รับบริการ
น.ส.ไตรศุลี กล่าวว่า นายกรัฐมนตรี ยังให้กําลังใจผู้บริหารและบุคลากรกระทรวงสาธารณสุข ในการพัฒนาคุณภาพของสถานพยาบาลต่อไป เพื่อที่ประชาชนจะได้รับการบริการที่ดี มีมาตรฐานยิ่งขึ้น โดยสนับสนุนการพัฒนาศักยภาพของสถานพยาบาล ให้สามารถจัดบริการสุขภาพที่ได้มาตรฐานสากล มีความเป็นเลิศ โดดเด่น เพื่อมุ่งสู่ยุทธศาสตร์การผลักดันให้ประเทศไทยเป็นศูนย์กลางด้านสุขภาพนานาชาติ หรือ Medical Hub ซึ่งจะต้องให้ความสําคัญในการพัฒนาและบูรณาการ เพื่อสร้างทั้งการบริการและเอกลักษณ์ อัตลักษณ์ จนสามารถเพิ่มสัดส่วนรายได้ ช่วยพัฒนาคุณภาพชีวิตของประชาชน ให้ประเทศไทยเกิดความมั่งคั่งและความมั่นคงทางเศรษฐกิจอย่างยั่งยืน
รัฐบาลไทย-ข่าวทำเนียบรัฐบาล-ปล.กห. ให้การต้อนรับ ผบ.กองเรือสหรัฐอเมริกาภาคพื้นแปซิฟิก ในโอกาสเยือนประเทศไทยอย่างเป็นทางการ
วันจันทร์ที่ 22 สิงหาคม 2565
ปล.กห. ให้การต้อนรับ ผบ.กองเรือสหรัฐอเมริกาภาคพื้นแปซิฟิก ในโอกาสเยือนประเทศไทยอย่างเป็นทางการ
วันนี้ (19 สิงหาคม 2565 เวลา 10.20 น.) พลเรือเอก Samuel J. Paparo (แซมมวล พาพาโร่) ผู้บัญชาการกองเรือสหรัฐอเมริกาภาคพื้นแปซิฟิก เข้าเยี่ยมคํานับ พลเอก วรเกียรติ รัตนานนท์ ปลัดกระทรวงกลาโหม
ในโอกาสเดินทางเยือนประเทศไทยอย่างเป็นทางการในฐานะแขกของกองทัพเรือ ระหว่าง 18- 21 สิงหาคม 2565 ณ ห้องพระบารมีปกเกล้า ในศาลาว่าการกลาโหม
โดยปลัดกระทรวงกลาโหมได้กล่าวต้อนรับ และแสดงความยินดีที่เข้ารับตําแหน่งผู้บัญชาการกองเรือสหรัฐอเมริกาภาคพื้นแปซิฟิก เนื่องจากประสบการณ์รับราชการทหารมานานกว่า 30 ปี และเคยดํารงตําแหน่งสําคัญต่าง ๆ ของกองทัพเรือสหรัฐอเมริกา จึงมีความเชื่อมั่นเป็นอย่างยิ่งว่าจะสามารถปฏิบัติหน้าที่และพัฒนาความสัมพันธ์ระหว่างสองประเทศให้มีความแน่นแฟ้นมากยิ่งขึ้น
สําหรับความสัมพันธ์ทางทหารไทยกับสหรัฐฯ นั้น ได้ดํารงความสัมพันธ์ระหว่างกันมาอย่างยาวนาน โดยมีความร่วมมือด้านการทหารเป็นเสาหลักที่สําคัญ โดยสหรัฐฯ ได้ยกระดับให้ไทยเป็นประเทศพันธมิตรหลักนอกองค์การสนธิสัญญาแอตแลนติกเหนือ (Major Non-NATO Ally: MNNA) และเป็นพันธมิตรที่เก่าแก่ที่สุดของสหรัฐฯ ในภูมิภาคเอเชียตะวันออกเฉียงใต้ โดยการเข้าเยี่ยมคํานับในครั้งนี้จึงนับเป็นโอกาสอันดีในการพัฒนาความสัมพันธ์และความร่วมมือทางทหารระหว่างสองประเทศรวมทั้งแลกเปลี่ยนข้อคิดเห็นในประเด็นต่าง ๆ ร่วมกัน
รัฐบาลไทย-ข่าวทำเนียบรัฐบาล-ดีอีเอส เปิดสถิติ 4 เดือน ปชช.แจ้งความคดีออนไลน์ 59,846 เรื่อง
วันพฤหัสบดีที่ 4 สิงหาคม 2565
ดีอีเอส เปิดสถิติ 4 เดือน ปชช.แจ้งความคดีออนไลน์ 59,846 เรื่อง
ดีอีเอส เปิดสถิติ 4 เดือน ปชช.แจ้งความคดีออนไลน์ 59,846 เรื่อง
ดีอีเอส เปิดตัวเลขเหยื่อไซเบอร์ ใช้บริการแจ้งความคดีออนไลน์ 59,846 เรื่อง ในระยะเวลา 4 เดือนหลังเปิดตัวเว็บไซต์ www.thaipoliceonline.com อายัดเงินไปแล้วกว่า 121 ล้านบาท พบคดีหลอกลวงด้านการเงินมาเป็นอันดับ 1
นางสาวนพวรรณ หัวใจมั่น โฆษกกระทรวงดิจิทัลเพื่อเศรษฐกิจและสังคมฝ่ายการเมือง (ดีอีเอส) กล่าวว่า จากแนวโน้มปัญหาอาชญากรรมทางเทคโนโลยีที่สร้างความเดือดร้อนให้กับประชาชน ได้ง่ายและรวดเร็วยิ่งขึ้นผ่านโทรศัพท์มือถือและการเข้าถึงอินเทอร์เน็ตที่กลายเป็นส่วนหนึ่งในชีวิตประจําวันของคนในยุคดิจิทัล ดังนั้นกระทรวงดีอีเอส และหน่วยงานต่างๆ ตลอดจนสํานักงานตํารวจแห่งชาติ (สตช.) จึงได้เร่งยกระดับบูรณาการความร่วมมือในการแก้ไขปัญหา เพิ่มช่องทางอํานวยความสะดวกให้กับประชาชน เพื่อเข้าถึงการช่วยเหลือ และติดตามผู้กระทําผิดกฎหมายมาดําเนินคดีได้อย่างรวดเร็วยิ่งขึ้น
โดยจากข้อมูลของศูนย์บริหารการรับแจ้งความออนไลน์ผ่านทางเว็บไซต์ www.thaipoliceonline.com สรุปสถิติการใช้บริการของประชาชนในช่วง 4 เดือนที่ผ่านมา(ตั้งแต่วันที่ 1 มี.ค. - 31 ก.ค.2565 พบว่า มีผู้เสียหายแจ้งความคดีออนไลน์ 59,846 เรื่อง โดยสามารถดําเนินการอายัดบัญชีได้แล้วกว่า 121 ล้านบาท ในส่วนของคดีออนไลน์ พบมากที่สุดคือ คดีหลอกลวงด้านการเงิน 31,047 เรื่อง โดย 3 อันดับแรก ได้แก่ หลอกให้ทํางานออนไลน์ หลอกให้กู้เงินแต่ไม่ได้เงิน และหลอกให้ลงทุนในรูปแบบต่างๆ ขณะที่ จํานวนคดีลําดับรองๆ ลงมา ได้แก่ หลอกลวงจําหน่ายสินค้า 24,643 เรื่อง การพนันออนไลน์ 462 เรื่อง ข่าวปลอม 239 เรื่อง และล่วงละเมิดทางเพศ 136 เรื่อง ระบบรับแจ้งความออนไลน์ เป็นช่องทางที่ช่วยให้ประชาชนสามารถแจ้งความได้สะดวกและรวดเร็วขึ้น โดยสามารถแจ้งความทางเว็บไซต์ www.thaipoliceonline.com โดยลงทะเบียนเพื่อยืนยันตัวตน กรอกข้อมูลทางคดี ตามขั้นตอนจนเสร็จ ผู้แจ้งจะได้รับ “เลขรับแจ้งความออนไลน์ หรือ Case ID” จากนั้นจะมีเจ้าหน้าที่การรับแจ้ง (Admin) ติดต่อกลับโดยจากสถิติปัจจุบันสามารถโทรหาผู้แจ้งได้ทั้งหมดภายใน 3 ชั่วโมง
นอกจากนี้ ยังมีระบบรายงานความคืบหน้าทางคดีในระบบออนไลน์ โดยผู้เสียหายสามารถติดตามความคืบหน้า ส่งข้อมูลเพิ่มเติม หรือสอบถามปัญหาผ่านระบบได้ตลอดเวลา อีกทั้ง เจ้าหน้าที่เองก็จะได้รับประโยชน์กรณีผู้ต้องหากระทําความผิดหลายท้องที่ เนื่องจากสามารถเชื่อมโยงคดี มีข้อมูลที่สามารถขอศาลออกหมายจับได้ง่ายขึ้น และสามารถร้องขอให้ธนาคารระงับธุรกรรมทางการเงินได้อย่างรวดเร็วเพื่อไม่ให้เงินของผู้เสียหายถูกโอนไปยังเครือข่ายของ
ปัจจุบันกระทรวงดิจิทัลฯ และหลายหน่วยงาน เปิดช่องทางให้ประชาชนที่เดือดร้อนจากปัญหาคดีออนไลน์และอาชญากรรมทางเทคโนโลยี สามารถแจ้ง และเข้าถึงความช่วยเหลือได้สะดวกรวดเร็วยิ่งขึ้น หากพบเบาะแส สามารถแจ้งข้อมูลได้ผ่านช่องทางต่างๆ ดังนี้ โทร.1212 OCC ศูนย์ช่วยเหลือและจัดการปัญหาออนไลน์ ของสํานักงานพัฒนาธุรกรรมอิเล็กทรอนิกส์ (ETDA) ในสังกัดดีอีเอส เพจอาสาจับตาออนไลน์ https://m.facebook.com/DESMonitor/ แจ้งความออนไลน์ได้ตลอด 24 ชั่วโมงผ่านเว็บไซต์ https://thaipoliceonline.com สายด่วน บช.สอท. 1441
***********************
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ชื่นชมอุตสาหกรรมอาหารทะเลของไทยนำแนวปฏิบัติการใช้แรงงานที่ดีมาใช้เพื่อยกระดับแรงงานไทย
วันพุธที่ 22 มิถุนายน 2565
​โฆษกรัฐบาลเผย นายกฯ ชื่นชมอุตสาหกรรมอาหารทะเลของไทยนําแนวปฏิบัติการใช้แรงงานที่ดีมาใช้เพื่อยกระดับแรงงานไทย
ย้ํารัฐบาลพร้อมร่วมมือยกระดับความคุ้มครองแรงงานให้มีประสิทธิภาพมากยิ่งขึ้น
วันนี้ (22 มิถุนายน 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า รัฐบาล ภายใต้การนําของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีและพร้อมร่วมมือกับทุกภาคส่วนในการผลักดัน ส่งเสริมและคุ้มครองแรงงานทั้งแรงงานไทยและแรงงานข้ามชาติในอุตสาหกรรมประมง เดินหน้าสู่การพัฒนาที่ยั่งยืน
โฆษกประจําสํานักนายกรัฐมนตรี ระบุว่า แรงงานในภาคอุตสาหกรรมแปรรูปอาหารทะเล ถือเป็นกลุ่มแรงงานที่มีความสําคัญในการขับเคลื่อนห่วงโซ่อุปทานของประเทศและของโลก โดยนายกฯ ชื่นชม ที่อุตสาหกรรมอาหารทะเลของไทยได้รับเอาแนวปฏิบัติการใช้แรงงานที่ดี (Seafood Good Labour Practices - GLP) มาใช้ตั้งแต่ปี 2561 เพื่อพัฒนาแรงงานไทย แรงงานข้ามชาติ รวมถึงแรงงานหญิงในอุตสาหกรรมประมง ไม่ให้มีการเลือกปฏิบัติ ไม่มีการใช้แรงงานเด็ก ไม่มีการใช้แรงงานบังคับ และไม่มีการค้ามนุษย์
ซึ่งกระทรวงแรงงานยังได้พัฒนาและส่งเสริม GLP ร่วมกับภาคส่วนที่เกี่ยวข้องใน 4 กิจการประเภท ได้แก่ กิจการทั่วไป กิจการสัตว์ปีก กิจการฟาร์มเพาะกุ้ง และ อุตสาหกรรมอาหารทะเล โดย GLP สําหรับอุตสาหกรรมในอาหารทะเลได้รับการสนับสนุนจากองค์การแรงงานระหว่างประเทศ (International Labour Organization: ILO) ทั้งนี้ ประเทศไทยติดอันดับ 1 ใน 10 ของโลก ประเทศผู้ส่งออกปลาและผลิตภัณฑ์อาหารทะเล โดยในปี พ.ศ. 2564 ภาคอุตสาหกรรมอาหารทะเลแปรรูปไทยส่งออกผลิตภัณฑ์มากกว่า 1.6 ล้านตัน มูลค่ากว่า 5.7 พันล้านเหรียญสหรัฐฯ และมีการจ้างงานแรงงานประมาณ 600,000 คนในประเทศไทย
“รัฐบาลพร้อมร่วมมือกับทุกภาคส่วน เพื่อยกระดับความคุ้มครองแรงงานในภาคอุตสาหกรรมแปรรูปอาหารทะเลอย่างมีประสิทธิภาพมากยิ่งขึ้น ซึ่งจะสร้างความเชื่อมั่นและเสริมสร้างให้ผู้ประกอบการไทยพร้อมส่งออกสินค้าไปยังต่างประเทศ โดยเฉพาะในช่วงที่ไทยกําลังเข้าสู่ช่วงการฟื้นฟูภายหลังโควิด – 19 รัฐบาลไทยก็ได้เร่งดําเนินมาตรการต่าง ๆ เพื่อส่งเสริมธุรกิจและคุ้มครองแรงงาน โดยเฉพาะการคุ้มครองแรงงานในประเทศไทยทุกคน ทั้งแรงงานไทย และแรงงานต่างชาติ ที่ได้รับผลกระทบเกี่ยวกับการทํางานจากโควิด – 19” นายธนกร กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ มั่นใจ แพทย์และระบบสาธารณสุขไทยพร้อมรับมือโอมิครอน ขอความร่วมมือฉีดวัคซีนบูสเตอร์เข็ม 3 ยืนยันรัฐบาลพร้อมให้การดูแลคนไทยผู้ป่วยโควิด-19 ทุกสิทธิฟรี
วันพฤหัสบดีที่ 6 มกราคม 2565
โฆษกรัฐบาลเผย นายกฯ มั่นใจ แพทย์และระบบสาธารณสุขไทยพร้อมรับมือโอมิครอน ขอความร่วมมือฉีดวัคซีนบูสเตอร์เข็ม 3 ยืนยันรัฐบาลพร้อมให้การดูแลคนไทยผู้ป่วยโควิด-19 ทุกสิทธิฟรี
โฆษกรัฐบาลเผย นายกฯ มั่นใจ แพทย์และระบบสาธารณสุขไทยพร้อมรับมือโอมิครอน ขอความร่วมมือฉีดวัคซีนบูสเตอร์เข็ม 3 ยืนยันรัฐบาลพร้อมให้การดูแลคนไทยผู้ป่วยโควิด-19 ทุกสิทธิฟรี ไม่เสียค่าใช้จ่าย
วันที่ 6 มกราคม 2565 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงสถานการณ์โรคโควิด-19 ทั่วโลกที่ได้รับรายงานผู้ติดเชื้อรายใหม่เกิน 1 ล้านคน สายพันธุ์ที่ระบาดใหญ่ คือ เดลต้า และโอมิครอน ส่วนในประเทศไทยเริ่มมีแนวโน้มจํานวนผู้ติดเชื้อเพิ่มสูงขึ้น ซึ่ง พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ขอความร่วมมือประชาชนให้ตระหนัก แต่อย่าตื่นตระหนก ทั้งนี้ ได้กําชับให้ทุกฝ่ายเตรียมความพร้อมรับมือเฝ้าระวังสถานการณ์การแพร่ระบาดการติดเชื้อโควิด-19 และโอมิครอนอย่างเข้มข้นแล้ว ในส่วนของประชาชนขอความร่วมมือผู้ที่ฉีดวัคซีนโควิด-19 ครบ 2 เข็มแล้ว ก่อนวันที่ 1 พ.ย. 64 ให้ไปรับการฉีดวัคซีนบูสเตอร์หรือเข็ม 3 ได้ที่สถานพยาบาลใกล้บ้าน ส่วนบุคลากรทางการแพทย์และเจ้าหน้าที่ด่านหน้า ประชาชนกลุ่มเสี่ยง ที่ฉีดเข็ม 3 แล้วเกิน 3 เดือน ให้เข้ารับเข็ม 4 ได้ เพื่อสร้างภูมิคุ้มกันรองรับการระบาดของสายพันธุ์โอมิครอน
นอกจากนี้ ในส่วนของการเตรียมความพร้อม นายกฯ สั่งการให้หน่วยงานด้านสาธารณสุขเตรียมความพร้อมระบบสาธารณสุขเพื่อรองรับ ซึ่งขณะนี้ กรุงเทพมหานคร (กทม.) ได้เร่งเตรียมความพร้อมบุคลากร เตียงพยาบาล ยา เวชภัณฑ์ เครื่องมือทางการแพทย์ รวมถึงสถานที่รองรับผู้ป่วย โดยเฉพาะศูนย์พักคอยเพื่อส่งต่อ (Community Isolation) จํานวน 40 แห่ง ที่สามารถรับผู้ป่วยได้ถึง 5,066 เตียง ทั้งนี้ ศักยภาพเตียงใน กทม. โรงพยาบาล ล่าสุด มีจํานวนทั้งสิ้น 25,345 เตียง แบ่งเป็น รพ. หลัก 2,922 เตียง/ รพ. สนาม 2,898 เตียง/ Hospitel 19,525 เตียง ที่พร้อมให้บริการ แต่เพื่อความไม่ประมาท ขอให้ประชาชนปฏิบัติตนตามมาตรการทางสาธารณสุขอย่างเคร่งครัด พร้อมเข้ารับการฉีดวัคซีนโควิด-19 ตามกําหนด เพื่อป้องกันและลดอัตราการแพร่เชื้อหรือเสียชีวิต
นายธนกรกล่าวเพิ่มเติมว่า การรับมือกับโควิด-19 ต้องดําเนินด้วยหลักการ โดยต้องทําให้เชื้อโควิด-19 อ่อนแรงและการสร้างภูมิคุ้มกัน โดยการฉีดวัคซีนเข็มกระตุ้นเข็ม 3 และ 4 ซึ่งมีการเตรียมความพร้อมไว้แล้ว ประกอบกับการจัดการสิ่งแวดล้อม ลดความเสี่ยง การรักษาดีขึ้น ทําให้ระบบสาธารณสุขรองรับได้และมียามากขึ้น อีกทั้งขอความร่วมมือประชาชนเฝ้าระวัง และป้องกันตนเองอย่างเคร่งครัดตามมาตรการ DMHTTA สวมหน้ากากอนามัย และหมั่นสังเกตอาการด้วย ทั้งนี้ รัฐบาลยืนยันดูแลผู้ป่วยโควิด-19 ครอบคลุมทุกสิทธิฟรี โดยไม่เสียค่าใช้จ่าย โดยผู้ป่วยโควิด-19 ทุกสิทธิ สามารถเข้ารับการรักษาได้ทั้งโรงพยาบาลรัฐและโรงพยาบาลเอกชน
สําหรับ สถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) วันนี้ (6 มกราคม 2565 ) พบมีผู้ติดเชื้อรวม 5,775 ราย จําแนกเป็น ผู้ป่วยจากระบบเฝ้าระวังฯ 5,323 ราย ผู้ป่วยจากการค้นหาเชิงรุก 160 ราย ผู้ป่วยภายในเรือนจํา/ที่ต้องขัง 77 ราย ผู้ป่วยมาจากต่างประเทศ 215 ราย ผู้ป่วยสะสม 2,216,387 ราย (ตั้งแต่ 1 เมษายน 2564) ผู้ป่วยกําลังรักษา 37,968 รายและมีผู้ป่วยหายป่วยกลับบ้านแล้ว 2,673 ราย ส่งผลให้ตัวเลขรวมหายป่วยสะสม 2,158,076 ราย และผู้เสียชีวิตเพิ่ม 11 ราย
รัฐบาลไทย-ข่าวทำเนียบรัฐบาล-ปลัดกอบชัยฯ เป็นประธานการประชุมผู้บริหารระดับสูงของกระทรวงอุตสาหกรรม
วันพฤหัสบดีที่ 2 ธันวาคม 2564
ปลัดกอบชัยฯ เป็นประธานการประชุมผู้บริหารระดับสูงของกระทรวงอุตสาหกรรม
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารระดับสูงของกระทรวงอุตสาหกรรม
ปลัดกอบชัยฯ เป็นประธานการประชุมผู้บริหารระดับสูงของกระทรวงอุตสาหกรรม
วันนี้ (2 ธันวาคม 2564) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารระดับสูงกระทรวงอุตสาหกรรม โดยมี นายสุรพล ชามาตย์ นางวรวรรณ ชิตอรุณ นายจุลพงษ์ ทวีศรี นายภานุวัฒน์ ตริยางกูรศรี รองปลัดกระทรวงอุตสาหกรรม และคณะผู้บริหารระดับสูงของกระทรวงอุตสาหกรรมร่วมประชุมฯ ฯ ณ ห้องประชุม อก. 1 ชั้น 2 อาคารสํานักงานปลัดกระทรวงอุตสาหกรรม
โดยที่ประชุมฯ ได้มีการหารือเกี่ยวกับการดําเนินกิจกรรม/โครงการเพื่อเป็นของขวัญปีใหม่ 2565 แก่ผู้ประกอบการและประชาชน การจัดกิจกรรมเนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตร วันชาติและวันพ่อแห่งชาติ 5 ธันวาคม 2564 ของกระทรวงอุตสาหกรรม รวมถึงการนําเสนอแผนการดําเนินงานประจําปีงบประมาณ 2565 ของ กรมโรงงานอุตสาหกรรม และการนิคมอุตสาหกรรมแห่งประเทศไทย
รัฐบาลไทย-ข่าวทำเนียบรัฐบาล-​นายกรัฐมนตรีเตรียมเปิด มหกรรมไกล่เกลี่ยหนี้ฯ กทม.-ปริมณฑล เชิญชวนลูกหนี้ กยศ. หนี้ส่วนบุคคลทั้งก่อนฟ้องและหลังมีคำพิพากษาเข้าร่วม 25-26 ก.พ. นี้ ตอกย้ำนโยบาย 2565 ปีแห่งการแก้หนี้
วันพฤหัสบดีที่ 24 กุมภาพันธ์ 2565
​นายกรัฐมนตรีเตรียมเปิด มหกรรมไกล่เกลี่ยหนี้ฯ กทม.-ปริมณฑล เชิญชวนลูกหนี้ กยศ. หนี้ส่วนบุคคลทั้งก่อนฟ้องและหลังมีคําพิพากษาเข้าร่วม 25-26 ก.พ. นี้ ตอกย้ํานโยบาย 2565 ปีแห่งการแก้หนี้
​นายกรัฐมนตรีเตรียมเปิด มหกรรมไกล่เกลี่ยหนี้ฯ กทม.-ปริมณฑล เชิญชวนลูกหนี้ กยศ. หนี้ส่วนบุคคลทั้งก่อนฟ้องและหลังมีคําพิพากษาเข้าร่วม 25-26 ก.พ. นี้ ตอกย้ํานโยบาย 2565 ปีแห่งการแก้หนี้ครัวเรือน
วันที่ 24 ก.พ. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตามที่ พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้มีนโยบายให้ปี 2565 เป็นปีแห่งการแก้หนี้ภาคครัวเรือน โดยให้หน่วยงานต่างๆ ที่เกี่ยวข้องมีมาตรการหรือจัดโครงการเพื่อสนับสนุนการแก้ไขปัญหาหนี้สินของประชาชนได้คล่องตัวมากขึ้น
ในวันที่ 25-26 ก.พ. กระทรวงยุติธรรมได้ร่วมกับหน่วยงานภายใต้กระทรวง อาทิ กรมสิทธิเสรีภาพ กรมบังคับคดี และสถานบันการเงิน จัดงานมหกรรมไกล่เกลี่ยหนี้สินครัวเรือน ครั้งที่ 1 กรุงเทพมหานครและปริมณฑล ที่ศูนย์นิทรรศการและการประชุมไบเทค โดยนายกรัฐมนตรีจะเดินทางไปเป็นประธานในพิธีเปิดในวันที่ 25 ก.พ.นี้ โดยงานในครั้งนี้มีเป้าหมายเพื่อช่วยไกล่เกลี่ยหนี้ก่อนฟ้องและหนี้หลังมีคําพิพากษา ทั้งในส่วน ลูกหนี้กองทุนเงินให้กู้ยืมเพื่อการศึกษา (กยศ.) บัตรเครดิต สินเชื่อส่วนบุคคล สินเชื่อรถยนต์และหนี้สินครัวเรือนประเภทอื่นๆ
โดยประชาชนผู้สนใจเข้าร่วมเพื่อรับความช่วยเหลือไกล่เกลี่ยหนี้ ให้ลงทะเบียนก่อนเข้าร่วมผ่านแบบฟอร์ม โดยสแกน QR Code เพื่อให้ข้อมูลเพื่อให้เจ้าหน้าที่เตรียมการไกล่เกลี่ย รวมถึงข้อมูลคัดกรองติดโควิด -19 เช่น การได้รับวัคซีน, ผลตรวจ ATK หรือ RT-PCR
มหกรรมไกล่เกลี่ยหนี้สินฯ ครั้งนี้หน่วยงานที่เกี่ยวข้องได้เสนอแนวทางการไกล่เกลี่ยหนี้เพื่อช่วยเหลือประชาชน โดยผู้กู้ยืมเงิน กยศ. ที่เข้าร่วมการไกล่เกลี่ยข้อพิพาท จะไม่ถูกดําเนินคดี มีส่วนลดเบี้ยปรับ ได้รับโอกาสในการขยายระยะเวลาผ่อนชําระได้ถึงอายุ 65 ปี รวมถึงปลดผู้ค้ําประกันตามกฎหมาย ในส่วนของชั้นบังคับคดี รวมถึงการลดจํานวนเงินผ่อนชําระหนี้ งดยึดทรัพย์ งดขายทอดตลาด โดยลูกหนี้จะไม่ถูกบังคับคดี ขณะที่ลูกหนี้ของสถาบันการเงิน จะได้รับสิทธิส่วนลดปิดบัญชีขั้นต่ํา 20% ผ่อนชําระได้นานสูงสุด 60 งวด ในส่วนของชั้นบังคับคดี จะได้รับสิทธิส่วนลดปิดบัญชีสูงสุด 100% ผ่อนชําระได้นานสูงสุด 36 งวด เป็นต้น
น.ส.ไตรศุลี กล่าวว่า มหกรรมไกล่เกลี่ยหนี้ฯ เป็นเพียงส่วนหนึ่งของโครงการเพื่อช่วยแก้ไขปัญหาหนี้สิน ที่หลังจากนี้หน่วยงานต่างๆ จะมีออกมาอย่างต่อเนื่องจากที่ได้ทยอยมีมาตรการต่างๆ ออกมาก่อนแล้ว อาทิ การขยายระยะเวลาการดําเนินมาตรการทางภาษีอากรและค่าธรรมเนียมเพื่อสนับสนุนการปรับปรุงโครงสร้างหนี้ไปสิ้นสุดวันที่ 31 ธ.ค. 2569 และล่าสุดสํานักงานสภาพัฒนาการเศรษฐกิจและสังคมแห่งชาติ(สศช.) ก็อยู่ระหว่างการหารือร่วมกับกระทรวงการคลัง เกี่ยวกับสถานการณ์หนี้ครัวเรือนเพื่อกําหนดมาตรการช่วยเหลือเฉพาะกลุ่มเป้าหมายและแก้ไขปัญหาให้ตรงจุด ซึ่งคาดว่าจะได้ข้อสรุปเพื่อเสนอต่อนายกรัฐมนตรีเร็วๆ นี้
“รัฐบาลขอเชิญชวนผู้ที่มีปัญหาหนี้สินทั้งกรณีหนี้ก่อนฟ้องและหนี้ที่มีคําพิพากษาแล้วเข้าร่วมงานมหกรรมไกล่เกลี่ยหนี้ฯ ระหว่างวันที่ 25-26 ก.พ.นี้ หากมีข้อสงสัยสามารถสอบถามรายละเอียดงานได้ที่ 02 881- 4840 หรือสายด่วนกรมบังคับคดี 1111 กด 79 หรือสถามกรมคุ้มครองสิทธิและเสรีภาพ โทร 02 141- 2768 – 73” น.ส.ไตรศุลี กล่าว
..........................
รัฐบาลไทย-ข่าวทำเนียบรัฐบาล-ปลัดกอบชัยฯ เป็นประธานพิธีมอบรางวัลบำรุงสภากาชาดไทย กระทรวงอุตสาหกรรม ประจำปี 2564
วันพุธที่ 2 กุมภาพันธ์ 2565
ปลัดกอบชัยฯ เป็นประธานพิธีมอบรางวัลบํารุงสภากาชาดไทย กระทรวงอุตสาหกรรม ประจําปี 2564
นายกอบชัย สังสิทธิสวัสดิ์ ปลัดกระทรวงอุตสาหกรรมเป็นประธานในพิธีมอบรางวัลบํารุงสภากาชาดไทยกระทรวงอุตสาหกรรม ประจําปี 2564
ปลัดกอบชัยฯ เป็นประธานพิธีมอบรางวัลบํารุงสภากาชาดไทย กระทรวงอุตสาหกรรม ประจําปี 2564
วันนี้ (2 กุมภาพันธ์ 2565) นายกอบชัย สังสิทธิสวัสดิ์ ปลัดกระทรวงอุตสาหกรรมเป็นประธานในพิธีมอบรางวัลบํารุงสภากาชาดไทยกระทรวงอุตสาหกรรม ประจําปี 2564 ให้แก่ ผู้โชคดี โดยรางวัลที่ 1 เป็นรถยนต์ยี่ห้อ Mitsubishi Outlander PHEV รุ่น GT-Premium รางวัลที่ 2 รถจักรยานยนต์ ยี่ห้อ Honda รุ่ง Honda Click 125i จํานวน 4 รางวัล โดยมี ผู้บริหารระดับสูงของกระอุตสาหกรรม ร่วมแสดงความยินดี ณ บริเวณห้องโถง ชั้น 1 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-รมต.นร.อนุชา ถกแนวทางแก้ปัญหาสลากกินแบ่งรัฐบาลเกินราคา ตั้ง “เสกสกล” หัวหน้าชุดปฏิบัติการ พร้อม 3 คณะอนุกรรมการขับเคลื่อนการดำเนินงานเชิงรุก
วันจันทร์ที่ 31 มกราคม 2565
รมต.นร.อนุชา ถกแนวทางแก้ปัญหาสลากกินแบ่งรัฐบาลเกินราคา ตั้ง “เสกสกล” หัวหน้าชุดปฏิบัติการ พร้อม 3 คณะอนุกรรมการขับเคลื่อนการดําเนินงานเชิงรุก
รมต.นร.อนุชา ถกแนวทางแก้ปัญหาสลากกินแบ่งรัฐบาลเกินราคา ตั้ง “เสกสกล” หัวหน้าชุดปฏิบัติการ พร้อม 3 คณะอนุกรรมการขับเคลื่อนการดําเนินงานเชิงรุก
วันนี้ (31 มกราคม 2565) เวลา 13.30 น. ณ ห้องประชุม 3 ชั้น 3 อาคารสํานักงาน ก.พ. (เดิม) นายอนุชา นาคาศัย รัฐมนตรีประจําสํานักนายกรัฐมนตรี เป็นประธานการประชุมคณะกรรมการแก้ไขปัญหาผู้ที่ได้รับความเดือดร้อนจากการเสนอขายหรือขายสลากกินแบ่งรัฐบาลในราคาเกินกว่าที่กําหนดในสลากกินแบ่งรัฐบาล ครั้งที่ 1/2565 โดยมี นายเสกสกล อัตถาวงศ์ ผู้ช่วยรัฐมนตรีประจํานายกรัฐมนตรี นายชาญกฤช เดชวิทักษ์ ผู้ช่วยรัฐมนตรีประจําสํานักนายกรัฐมนตรี นายธีรภัทร ประยูรสิทธิ ปลัดสํานักนายกรัฐมนตรี นายลวรณ แสงสนิท อธิบดีกรมสรรพสามิต ในฐานะประธานกรรมการสลากกินแบ่งรัฐบาล พันโท หนุน ศันสนาคม ผู้อํานวยการสํานักงานสลากกินแบ่งรัฐบาล พร้อมด้วยคณะกรรมการฯ และผู้ที่เกี่ยวข้องร่วมประชุม
การประชุมครั้งนี้เป็นผลสืบเนื่องมาจากกรณีที่กลุ่มมวลชนเสนอข้อเรียกร้องต่อ พลเอก ประยุทธ์ จันทร์โอชา นายกรัฐมนตรี ขอให้แก้ไขปัญหาความเดือดร้อนเกี่ยวกับสลากกินแบ่งรัฐบาล ซึ่งนายกรัฐมนตรีได้ลงนามแต่งตั้งคณะกรรมการดังกล่าว เมื่อวันที่ 12 มกราคม 2565 โดยให้ นายอนุชา นาคาศัย รัฐมนตรีประจําสํานักนายกรัฐมนตรี เป็นประธานกรรมการ ทําหน้าที่ตรวจสอบข้อเท็จจริงเกี่ยวกับปัญหาการเสนอขายหรือขายสลากกินแบ่งรัฐบาลเกินราคาที่กําหนด รวมทั้งเสนอแนะแนวทางและมาตรการในการแก้ไขปัญหาที่เกิดขึ้น
รัฐมนตรีประจําสํานักนายกรัฐมนตรี กล่าวว่า นายกรัฐมนตรีมีความห่วงใยต่อปัญหาดังกล่าว และประสงค์ให้มีการแก้ไขปัญหาอย่างยั่งยืน จึงมีการแต่งตั้งคณะกรรมการชุดนี้ขึ้นเพื่อตรวจสอบข้อมูล ข้อเท็จจริงที่เกี่ยวข้อง และรายงานผลการดําเนินงาน ปัญหาและอุปสรรคต่อนายกรัฐมนตรีหรือคณะรัฐมนตรีต่อไป โดยในวันนี้ ที่ประชุมได้มีการพิจารณาถึงระบบการจําหน่ายสลาก ปัญหาและสาเหตุที่ทําให้เกิดการขายสลากเกินราคา รวมถึงการคัดเลือกผู้ค้ารายย่อยใหม่ จํานวน 2 แสนราย โดยสํานักงานสลากกินแบ่งรัฐบาลจะนํารายชื่อมาเสนอต่อคณะกรรมการเพื่อคัดกรองความเหมาะสมด้วย พร้อมกันนี้คณะกรรมการได้เสนอให้มีการปรับปรุงกฎหมายควบคุมการค้าสลากเกินราคา โดยพบว่ากฎหมายปัจจุบันที่บังคับใช้มีความล้าสมัย คือ พระราชบัญญัติสํานักงานสลากกินแบ่งรัฐบาล พ.ศ. 2517 และที่แก้ไขเพิ่มเติม ที่ระบุรายละเอียดบทลงโทษผู้จําหน่ายสลากเกินราคา ไม่เกิน 10,000 บาท และมีบทลงโทษผู้จําหน่ายสลากในสถานศึกษา และจําหน่ายให้กับเยาวชนที่อายุต่ํากว่า 20 ปีบริบูรณ์ ซึ่งระยะเวลาในการปรับปรุงกฎหมายอาจมีเวลานาน ที่ประชุมจึงเห็นชอบให้มีการกําหนดเงื่อนไขการทําสัญญาผู้ค้าสลาก และกําหนดบทลงโทษ เช่น การปรับ หรือตัดสิทธิ์ เป็นต้น
นอกจากนี้ ที่ประชุมได้เห็นชอบให้มีการแต่งตั้ง นายเสกสกล อัตถาวงศ์ ผู้ช่วยรัฐมนตรีประจํานายกรัฐมนตรี เป็นหัวหน้าชุดเฉพาะกิจในการตรวจสอบและติดตามผู้ค้าสลากเกินราคา พร้อมแต่งตั้งคณะอนุกรรมการ 3 คณะ เพื่อขับเคลื่อนการดําเนินงานเชิงรุก ประกอบด้วย คณะอนุกรรมการขับเคลื่อนการแก้ไขปัญหาการเสนอขายหรือขายสลากเกินราคา คณะอนุกรรมการศึกษาแนวทางและมาตรการทางกฎหมายในการแก้ไขปัญหา และคณะอนุกรรมการสร้างการรับรู้และประชาสัมพันธ์
รัฐบาลไทย-ข่าวทำเนียบรัฐบาล-“สุริยะ” สั่งการ ผู้ว่า กนอ. เร่งตรวจสอบเหตุน้ำมันรั่วไหล บมจ.สตาร์ปิโตรเลียม ท่าเรือมาบตาพุด ด้าน “วีริศ” เผยควบคุมสถานการณ์ได้แล้ว
วันพฤหัสบดีที่ 27 มกราคม 2565
“สุริยะ” สั่งการ ผู้ว่า กนอ. เร่งตรวจสอบเหตุน้ํามันรั่วไหล บมจ.สตาร์ปิโตรเลียม ท่าเรือมาบตาพุด ด้าน “วีริศ” เผยควบคุมสถานการณ์ได้แล้ว
รัฐมนตรีว่าการกระทรวงอุตสาหกรรม สั่งการ ผู้ว่า กนอ. เร่งตรวจสอบเหตุน้ํามันรั่วไหล บมจ.สตาร์ปิโตรเลียม ท่าเรือมาบตาพุด
“สุริยะ” สั่งการ ผู้ว่า กนอ. เร่งตรวจสอบเหตุน้ํามันรั่วไหล บมจ.สตาร์ปิโตรเลียม ท่าเรือมาบตาพุด ด้าน “วีริศ” เผยควบคุมสถานการณ์ได้แล้ว สั่งเตรียมรับมือกรณีฉุกเฉินหรือลมเปลี่ยนทิศ
รัฐมนตรีว่าการกระทรวงอุตสาหกรรม สั่งการ (26 มกราคม 2565) ผู้ว่า กนอ. เร่งตรวจสอบเหตุน้ํามันรั่วไหล บมจ.สตาร์ปิโตรเลียม ท่าเรือมาบตาพุด ด้าน “วีริศ อัมระปาล” เผย กนอ. ควบคุมสถานการณ์ได้แล้ว สั่งเตรียมรับมือกรณีฉุกเฉินหรือลมเปลี่ยนทิศ เล็งดึงผู้เชี่ยวชาญร่วมคิดและวางแผนดูแลและซ่อมบํารุงรักษา เพื่อป้องกันไม่ให้เกิดเหตุซ้ําอีกในอนาคต
วันที่ 26 มกราคม 2565 นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยว่า ภายหลังได้รับรายงานน้ํามันดิบรั่วไหลบริเวณทุ่นผูกเรือน้ําลึก หรือจุดขนถ่ายน้ํามันในทะเล (SPM) ของบริษัท สตาร์ปิโตรเลียม รีไฟน์นิ่ง จํากัด (มหาชน) ซึ่งตั้งอยู่ในท่าเรืออุตสาหกรรมมาบตาพุด อ.เมืองระยอง จ.ระยอง เมื่อช่วงกลางดึกของวันที่ 25 ม.ค.2565 และเจ้าหน้าที่สามารถปิดวาล์วน้ํามันได้ในช่วงเวลาประมาณเที่ยงคืนนั้น ได้มอบหมายให้ผู้ว่าการการนิคมอุตสาหกรรมแห่งประเทศไทย (กนอ.) ในฐานะหน่วยงานที่ดูแลพื้นที่เร่งเข้าตรวจสอบโดยเร็วที่สุด เพื่อติดตามสถานการณ์และหาสาเหตุพร้อมทั้งหาแนวทางแก้ไขต่อไป
“ผมได้สั่งการให้มีการเตรียมความพร้อมรับมือกรณีเกิดกระแสลมหรือคลื่นเปลี่ยนทิศไว้ล่วงหน้าด้วย ที่สําคัญ ต้องรีบจัดการกับคราบน้ํามันดังกล่าวให้เร็วที่สุด พร้อมหาสาเหตุของการรั่วไหล” นายสุริยะ กล่าว
ด้าน นายวีริศ อัมระปาล ผู้ว่าการการนิคมอุตสาหกรรมแห่งประเทศไทย (กนอ.) กล่าวว่า ภายหลังได้รับข้อสั่งการตนจึงเร่งลงพื้นที่เพื่อตรวจสอบสถานการณ์ทันที โดยได้รับรายงานประมาณการณ์น้ํามันดิบรั่วไหลไม่เกิน 1.6 แสนลิตร หรือคิดเป็น 128 ตัน คิดเป็น 0.04% ของน้ํามันในเรือ ขณะที่เรือมีความจุประมาณ 3.2 แสนตัน อย่างไรก็ตาม ภายหลังปิดวาล์วที่เกิดเหตุได้สําเร็จ เจ้าหน้าที่ได้ทําการล้อมพื้นที่ที่น้ํามันดิบรั่วไหลในรัศมีไม่เกิน 1 ตารางกิโลเมตร พร้อมทั้งได้มีการฉีดพ่นน้ํายาขจัดคราบน้ํามัน (Oil Spill Dispersant) โดยจุดเกิดเหตุนั้นห่างจากชายฝั่งประมาณ 20 กิโลเมตร เบื้องต้นประเมินสถานการณ์ว่าจะส่งผลกระทบไม่มากนัก
“ตามที่ รมว. อุตสาหกรรม ได้สั่งการ กนอ. ได้หาสาเหตุของการรั่วไหลโดยเบื้องต้น พบว่าท่อดังกล่าวมีการบํารุงรักษาอุปกรณ์ตามแผนการดําเนินงานของทางบริษัทฯ มาอย่างต่อเนื่อง อย่างไรก็ตาม หลังจากนี้อาจจะมีการขอดูแผนในการดูแลและบํารุงรักษา รวมถึงอายุการใช้งานของท่อว่ามีอายุการใช้งานเท่าไหร่ จําเป็นต้องปรับปรุงหรือเปลี่ยนแปลงแผนให้มีความเหมาะสมหรือไม่ เพื่อจะนําข้อมูลต่างๆ เหล่านี้มาวางแนวทางให้เข้มงวดมากขึ้น หรือให้ผู้เชี่ยวชาญเข้ามาร่วมคิดและวางแผนในการดูแลและบํารุงรักษาด้วย เพื่อป้องกันไม่ให้เกิดเหตุซ้ําขึ้นอีกในอนาคต ซึ่งตนจะรายงานให้นายสุริยะทราบเป็นระยะๆ ” นายวีริศ กล่าว
ทั้งนี้ ภายหลังเกิดเหตุทางบริษัทได้แจ้งหน่วยงานที่เกี่ยวข้องเข้าตรวจสอบในพื้นที่ทันที โดยหน่วยงานทางด้านสิ่งแวดล้อมจะทําการประเมินผลกระทบด้านสิ่งแวดล้อมต่อไป
รัฐบาลไทย-ข่าวทำเนียบรัฐบาล-พระบรมราโชวาท พระบาทสมเด็จพระชนกาธิเบศร มหาภูมิพลอดุลยเดชมหาราช บรมนาถบพิตร
วันจันทร์ที่ 25 ตุลาคม 2564
พระบรมราโชวาท พระบาทสมเด็จพระชนกาธิเบศร มหาภูมิพลอดุลยเดชมหาราช บรมนาถบพิตร
"...ความคิดนั้นเป็นแม่บทใหญ่ของการพูดและการกระทํา
เพราะกิจที่จะทํา คําที่จะพูด ทุกอย่างล้วนสําเร็จมาจากความคิด
การคิดก่อนพูด และก่อนทํา จึงช่วยให้บุคคลสามารถยับยั้งคําพูดที่ไม่สมควร
หยุดยั้งการกระทําที่ไม่ถูกต้อง..."
#รัชกาลที่๙ #สํานักงานปลัดกระทรวงกลาโหม #กระทรวงกลาโหม
รัฐบาลไทย-ข่าวทำเนียบรัฐบาล-นายกฯ ร่วมส่งกำลังใจเชียร์ นักกีฬาทีมชาติไทยในพาราลิมปิกเกมส์ “Tokyo 2020 Paralympics”
วันอาทิตย์ที่ 22 สิงหาคม 2564
นายกฯ ร่วมส่งกําลังใจเชียร์ นักกีฬาทีมชาติไทยในพาราลิมปิกเกมส์ “Tokyo 2020 Paralympics”
นายกฯ ร่วมส่งกําลังใจเชียร์ นักกีฬาทีมชาติไทยในพาราลิมปิกเกมส์ “Tokyo 2020 Paralympics”
นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ร่วมติดตามการแข่งขันกีฬาพาราลิมปิกฤดูร้อน ครั้งที่ 16 ณ กรุงโตเกียว ประเทศญี่ปุ่น พร้อมเชิญชวนประชาชนร่วมส่งแรงใจเชียร์ทัพนักกีฬาไทยคว้าชัยในมหกรรมการแข่งขันกีฬานี้
การแข่งขันพาราลิมปิกฤดูร้อน ครั้งที่ 16 “Tokyo 2020 Paralympics” จะจัดขึ้นระหว่างวันที่ 24 สิงหาคม - 5 กันยายน 2564 ณ กรุงโตเกียว ประเทศญี่ปุ่น มีนักกีฬาเข้าร่วมจาก 164 คณะกรรมการพาราลิมปิกแห่งชาติ (National Paralympics committee) จํานวนกว่า 4,520 คนเข้าร่วมการแข่งขัน และจัดการแข่งขันทั้งหมด 22 ชนิดกีฬา 540 ประเภท โดยในครั้งนี้ มีกีฬา 2 ชนิดที่ได้รับการบรรจุเข้ามาใหม่ ได้แก่ เทควันโด และแบดมินตัน ทั้งนี้ ทัพนักกีฬาไทยที่ผ่านการคัดเลือก (Qualified) พาราลิมปิกฤดูร้อน มีจํานวนทั้งสิ้น 74 คน จาก 14 ชนิดกีฬา ประกอบด้วย เทควันโด, ยิงธนู, แบดมินตัน, วีลแชร์ฟันดาบ, ยกน้ําหนัก, ว่ายน้ํา, เทเบิลเทนนิส, กรีฑา (ลู่-ลาน,วีล์แชร์เรซซิ่ง), จักรยาน, ยิงปืน, วีลแชร์เทนนิส, บอคเซีย, ฟุตบอลตาบอด และยูโด
ซึ่งนายกรัฐมนตรีได้ให้กําลังใจทัพนักกีฬาพาราลิมปิกทีมชาติไทย และทีมงานที่เกี่ยวข้องทุกภาคส่วน ขอขอบคุณนักกีฬาทุกคนที่ได้ร่วมไปแข่งขันในฐานะผู้แทนของไทย ขอร่วมเชียร์ เป็นกําลังใจในการแข่งขันที่กําลังจะเกิดขึ้น ให้ทุกคนทําหน้าที่อย่างเต็มที่ เต็มความสามารถ ตามที่ได้ตั้งใจ ทุ่มเทและฝึกซ้อมมา นอกจากนี้ นายกรัฐมนตรีห่วงใย และขอฝากเน้นย้ําให้นักกีฬาและทีมงาน ปฏิบัติตามมาตรการสาธารณสุขของประเทศเจ้าภาพอย่างเคร่งครัด เพื่อความปลอดภัยของทุกคน
ทั้งนี้ โฆษกรัฐบาลกล่าวว่า มาตรการด้านสาธารณสุขในระหว่างการแข่งขันยังคงเป็นเช่นเดียวกับมาตรการที่ใช้ในการแข่งขันโอลิมปิก โดยจํากัดจํานวนผู้เข้าชมและใช้การถ่ายทอดสดการแข่งขันเป็นหลัก สําหรับชาวไทยที่สนใจสามารถรับชมการถ่ายทอดสดและส่งแรงใจแรงเชียร์ให้กับทัพนักกีฬาไทย ในการแข่งขันโตเกียวพาราลิมปิกเกมส์ 2020 ได้ทางช่อง ทีสปอร์ต 7 (T-Sports) ระบบดิจิทัล ของการกีฬาแห่งประเทศไทยและช่องทางอื่นๆ โดยจะมีพิธีเปิดในวันที่ 24 สิงหาคม 2564 และเริ่มการแข่งขันวันแรก ในวันที่ 25 สิงหาคม 2564
รัฐบาลไทย-ข่าวทำเนียบรัฐบาล-“สาธิต” ย้ำหลังโควิดเข้าระยะ Post-Pandemic ยังต้องป้องกันตนเอง ฉีดวัคซีนเข็มกระตุ้น
วันพฤหัสบดีที่ 30 มิถุนายน 2565
“สาธิต” ย้ําหลังโควิดเข้าระยะ Post-Pandemic ยังต้องป้องกันตนเอง ฉีดวัคซีนเข็มกระตุ้น
รัฐมนตรีช่วยว่าการกระทรวงสาธารณสุข แจงแม้โควิดเข้าสู่ระยะ Post-Pandemic ช่วง 1 กรกฎาคมนี้แต่ยังต้องป้องกันตนเอง อย่าเพิ่งถอดหน้ากาก และยังต้องฉีดวัคซีนโควิด 19 โดยเฉพาะเข็มกระตุ้น เพื่อป้องกันการติดเชื้อ ส่วนการรักษาตามสิทธิอยู่ที่การพิจารณาของ ศบค.
วันนี้ (30 มิถุนายน 2565) ที่กระทรวงสาธารณสุข จ.นนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ให้สัมภาษณ์ว่า แม้โรคโควิด 19 เข้าสู่ระยะหลังการระบาดใหญ่ (Post-Pandemic) เป็นไปตามแผนของกระทรวงสาธารณสุข แต่ไม่ใช่ว่าหลังวันที่ 1 กรกฎาคม 2565 จะถอดหน้ากากกันทั้งหมด ยังต้องป้องกันตนเองเป็นสําคัญ เนื่องจากเมื่อมีการผ่อนคลายมาตรการต่างๆ มากขึ้น ย่อมมีการติดเชื้อเพิ่มขึ้น แต่ไม่มีนัยสําคัญว่าทําให้มีความรุนแรงและอัตราการเสียชีวิตมากขึ้น ทําให้อัตราการครองเตียงยังคงเพียงพอรองรับ โดยทั้งหมดยังเป็นตามการคาดการณ์ ดังนั้น ขอให้ประชาชนยังต้องป้องกันตนเองอย่างต่อเนื่อง ซึ่งจะช่วยป้องกันการติดเชื้อได้รวมถึงการฉีดวัคซีนเข็มกระตุ้น โดยเฉพาะกลุ่มเสี่ยงที่ติดเชื้อแล้วจะมีอาการรุนแรงหรือเสียชีวิต ต้องพยายามทําความเข้าใจให้กลุ่มคนที่ยังไม่รับวัคซีน หรือไม่รับวัคซีนเข็มกระตุ้นหันมารับวัคซีนให้ได้ตามเกณฑ์
ดร.สาธิตกล่าวต่อว่า สําหรับการออกประกาศหรือมาตรการต่างๆ อยู่ที่การหารือและพิจารณาของ ศบค.ซึ่งการออกประกาศให้ไปรักษาตามสิทธิก็ต้องผ่านการพิจารณาจาก ศบค. เพราะช่วงโควิดที่ผ่านมาเราบริหารภายใต้ พ.ร.ก.ฉุกเฉิน มีการหารือใน ศบค.เพื่อออกกฎหมายว่า ถ้าเป็นโควิดจะต้องรักษาแบบไหนอย่างไร และเบิกค่ารักษาอย่างไร ดังนั้น เมื่อสถานการณ์เปลี่ยนไปก็ต้องกลับมาหารือใน ศบค.เพื่อออกประกาศปรับเปลี่ยนให้เหมาะสมกับสถานการณ์ อย่างก่อนหน้านี้มีการปรับให้ผู้ป่วยอาการสีเขียวไปรักษาตามสิทธิ ซึ่งก็ไม่เสียค่าใช้จ่าย เป็นต้น
******************************************* 30 มิถุนายน 2565
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 1 – 7 กรกฎาคม 2565
วันศุกร์ที่ 8 กรกฎาคม 2565
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 1 – 7 กรกฎาคม 2565
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 1 – 7 กรกฎาคม 2565 พบการกระทําผิด จํานวน 617 คดี คิดเป็นเงินค่าปรับ 10.08 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 1 – 7 กรกฎาคม 2565) พบว่ามีการกระทําผิด จํานวน 617 คดี คิดเป็นเงินค่าปรับ 10.08 ล้านบาท โดยแยกเป็น สุรา จํานวน 333 คดี ค่าปรับ 2.77 ล้านบาท ยาสูบ จํานวน 213 คดี ค่าปรับ 5.80 ล้านบาท ไพ่ จํานวน 10 คดี ค่าปรับ 0.05 ล้านบาท น้ํามันและผลิตภัณฑ์น้ํามัน จํานวน 16 คดี ค่าปรับ 0.22 ล้านบาท น้ําหอม จํานวน 4 คดี ค่าปรับ 0.17 ล้านบาท รถจักรยานยนต์ จํานวน 25 คดี ค่าปรับ 0.64 ล้านบาท และสินค้าอื่น ๆ จํานวน 16 คดี ค่าปรับ 0.43 ล้านบาท โดยมีของกลางแยกเป็นสุรา จํานวน 2,308.240 ลิตร ยาสูบ จํานวน 15,469 ซอง ไพ่ จํานวน 191 สํารับ น้ํามันและผลิตภัณฑ์น้ํามัน จํานวน 6,525.000 ลิตร น้ําหอม จํานวน 1,277 ขวด รถจักรยานยนต์ จํานวน 26 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม 2564 – 7 กรกฎาคม 2565 พบว่า มีการกระทําผิด จํานวน 21,294 คดี คิดเป็นเงินค่าปรับ 386.32 ล้านบาท โดยแยกเป็น สุรา จํานวน 11,543 คดี ค่าปรับ 100.75 ล้านบาท ยาสูบ จํานวน 7,296 คดี ค่าปรับ 194.09 ล้านบาท ไพ่ จํานวน 317 คดี ค่าปรับ 3.15 ล้านบาท น้ํามันและผลิตภัณฑ์น้ํามัน จํานวน 650 คดี ค่าปรับ 25.63 ล้านบาท น้ําหอม จํานวน 96 คดี ค่าปรับ 9.59 ล้านบาท รถจักรยานยนต์ จํานวน 894 คดี ค่าปรับ จํานวน 20.62 ล้านบาท และสินค้าอื่น ๆ จํานวน 498 คดี ค่าปรับ 32.49 ล้านบาท โดยมีของกลางแยกเป็นน้ําสุรา จํานวน 181,215.500 ลิตร ยาสูบ จํานวน 3,204,863 ซอง ไพ่ จํานวน 19,614 สํารับ น้ํามันและผลิตภัณฑ์น้ํามัน จํานวน 875,064.000 ลิตร น้ําหอม จํานวน 285,563 ขวด รถจักรยานยนต์ จํานวน 1,091 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศหรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
https://webdev.excise.go.th/act2560/suppress-news/42-2565/845-2565-1-7-2565-32